د افغانی سرې میاشتې ټولنې له لوری د غزنی ولایت مرکز کې پر 116 بیوزلو کورنیو 11 قلمه غیر خوراکی او یو قلم خوراکی توکی(بوره) توزیع کړل شول! نن یکشنبه د روان ۱۴۴۵ سپوږمیز کال د ربیع الاول میاشتې ۲۸ مه نېټه، د افغانی سرې میاشتې ټولنې مرکزی سویل لویدیځ زون رئیس ښاغلی نور الحق "یوسفی" د غزنی ولایتی څانګې رئیس ښاغلی مولوی نورالهداء "شاکر" او یو شمېر رضاکارانو په شتون کې ۱۱۶ بې وزلو کورنیو ته 11 قلمه غیر خوراکی او یو قلم خوراکی توکی (بوره) وویشل شول. په یادو توکو کې هرې کورنۍ ته پلاستیکی فرش، چارچی څراغ، نارینه پټو، ښځینه څادرونه، بوره، لیلامی بوټ، د اوبو کولر، روی پاک، مایع ظرف شویی، پیراهن یخن قاق، د ماشومانو خولۍ او مختلفه البسه شامله وه.